****

**UAB Šiaulių Vyturys**

Daubos g. 1C, Šiauliai, LT- 78150 , tel. nr. +37061138160

el. paštas paulius@vigidas.lt, įmonės kodas 301144711, PVM kodas LT100005000818

**TVIRTINU:**

**UAB "Šiaulių Vyturys“"direktoriaus**

**Paulius Damašas\_\_\_\_\_\_\_**

**KONKURSO SĄLYGOS**

BIOKURU KŪRENAMAS KATILAS

**TURINYS**

**TURINYS**

[**1.** **BENDROSIOS NUOSTATOS** 3](#_Toc494790363)

[**2.** **PIRKIMO OBJEKTAS** 3](#_Toc494790364)

[**3.** **TIEKĖJŲ KVALIFIKACIJOS REIKALAVIMAI** 4](#_Toc494790365)

[**4.** **PASIŪLYMŲ RENGIMAS, PATEIKIMAS, KEITIMAS** 6](#_Toc494790366)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 7](#_Toc494790367)

[**6.** **PASIŪLYMŲ NAGRINĖJIMAS IR VERTINIMAS** 7](#_Toc494790368)

[**7.** **PASIŪLYMŲ ATMETIMO PRIEŽASTYS** 8](#_Toc494790369)

[**8.** **DERYBOS** 9](#_Toc494790370)

[**9.** **SPRENDIMAS DĖL LAIMĖTOJO NUSTATYMO** 9](#_Toc494790371)

[**10.** **PIRKIMO SUTARTIES SĄLYGOS** 10](#_Toc494790372)

[**11.** **BAIGIAMOSIOS NUOSTATOS** 11](#_Toc494790373)

[**12.** **PRIEDAI** 11](#_Toc494790374)

[PRIEDAS Nr. 1 12](#_Toc494790375)

[PRIEDAS Nr. 2 16](#_Toc494790376)

PRIEDAS Nr. 3..............................................................................................................................20

PRIRDAS Nr. 4.............................................................................................................................22

1. **BENDROSIOS NUOSTATOS**
   1. **UAB „Šiaulių Vyturys“** (toliau vadinama – Pirkėjas) įgyvendindama projektą „Energijos efektyvumo ir atsinaujinančių išteklių energijos gamybos ir naudojimo skatinimas bendrovėje UAB "Šiaulių Vyturys“ (projekto Nr. 04.2.1-LVPA-K-836-04-0064), bendrai finansuojamą Europos Sąjungos struktūrinių fondų ir Lietuvos Respublikos lėšomis ir numato įsigyti **biokuru kūrenamą katilą.**
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt)**2021 m. Vasario 26 d.**
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nei vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   7. Pirkėjo įgalioti asmenys palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: **UAB „Šiaulių vyturys“ direktorius Paulius Damašas, tel. Nr. +37061138160, el. p.: [paulius@vigidas.lt](mailto:paulius@vigidas.lt) .**
   8. Pirkimas vykdomas vienu etapu: Tiekėjų, kurių duomenys atitinka minimalius kvalifikacinius reikalavimus ir pirkimo dokumentų reikalavimus, pateikti pasiūlymai vertinami pagal mažiausios kainos kriterijų.
2. **PIRKIMO OBJEKTAS**
   1. Perkama **biokuru kūrenamas katilas (1 vnt.)** (toliau – prekė) kurios savybės nustatytos pateiktoje techninėje specifikacijoje (priedas Nr. 1). Tiekėjas kartu turi suteikti visas paslaugas ir darbus tam, jog Pirkėjas galėtų tinkamai naudoti Prekes, įskaitant, bet neapsiribojant prekių projektavimo paslaugomis, prekių paleidimo-derinimo darbais, prekių bandomosios eksploatacijos paslaugomis bei įvedimu į eksploataciją, Pirkėjo darbuotojų mokymais (jeigu taikoma), prekių eksploatacijos ir kitų dokumentų parengimo, montavimo darbų užbaigimo, vadovaujantis statybos užbaigimo tvarką (procedūras) detalizuojančiais teisės aktais ir statybos normatyviniais dokumentais, įskaitant STR 1.11.01:2010 „Statybos užbaigimas“, prekių pridavimo valstybinėms institucijoms pagal teisės aktų reikalavimus (jei taikoma).
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam prekės kiekiui.
   4. Prekės turi būti pristatytos ir darbai atlikti **per 4 mėn. nuo prekės pirkimo sutarties pasirašymo dienos**. Šis terminas gali būti pratęstas šalių rašytiniu susitarimu ne ilgesniam nei 30 kalendorinių dienų papildomam laikotarpiui.
   5. Prekių montavimo vieta – Daubos g. 1C, Šiauliai, LT-78150, veikiančioje katilinėje, esančiame katilinės korpuse. Statybos montavimo darbų apimtys įvertinti atvykus apžiūrai į objektą.
3. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Tiekėjo, neatitinkančio šio reikalavimo, pasiūlymas yra atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* *arba* pateikiamas Tiekėjo raštiškas patvirtinimas - deklaracija (Konkurso sąlygų Priedas Nr. 3 **Minimalių kvalifikacijos reikalavimų atitikties deklaracija)**, kad jis atitinka šiame punkte nurodytą kvalifikacijos reikalavimą. |

* + 1. **Ekonominės ir finansinės būklės, techninio ir profesinio pajėgumo reikalavimai**

| **Eil.**  **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1 | Tiekėjas turi pakankamą patirtį, teikiant perkamas paslaugas ir atliekant perkamus darbus. Tiekėjas per paskutinius 3 metus arba per laiką nuo Tiekėjo įregistravimo dienos (jeigu Tiekėjas veiklą vykdė mažiau nei 3 metus) turi būti įvykdęs ne mažiau kaip 1 (vieną) ne mažesnės, kaip **1,5** MW arba 2 (dvi) ne mažesnės kaip **0,75** MW galios biorkuro katilo diegimo sutartis. | Tiekėjo, neatitinkančio šio reikalavimo, pasiūlymas yra atmetamas | Užpildytas ir tiekėjo arba jo įgalioto asmens pasirašytas Konkurso sąlygų Priedas Nr. 4 (**Tiekėjo deklaracija**). |
| 3.1.2.2. | Tiekėjas gali užtikrinti prekės (įrangos) naudojimo vietoje prekės (įrangos) garantinį aptarnavimą bei remontą.  Reakcijos laikas (laiko tarpas nuo Pirkėjo pranešimo apie gedimą, neveikimą ar klaidas iki Teikėjo veiksmų trikdžių šalinimui atlikimo pradžios) **ne ilgiau kaip 72 (septyniasdešimt dvi) valandos**. | Tiekėjo, neatitinkančio šio reikalavimo, pasiūlymas atmetamas | Pateikiamas **Tiekėjo laisvos formos raštiškas patvirtinimas**, kad jis atitinka šiame punkte nurodytą kvalifikacijos reikalavimą, **kuriame būtų nurodyti kontaktiniai duomenys**, kuriais reikia kreiptis į tiekėją dėl prekių (įrangos) garantinio aptarnavimo bei remonto. Pateikiamas dokumento originalas arba kopija\* |
| 3.1.2.3. | Tiekėjas yra siūlomos įrangos gamintojas arba oficialus gamintojo atstovas. | Tiekėjo, neatitinkančio šio reikalavimo, pasiūlymas atmetamas | Tiekėjo deklaracija patvirtinanti, kad tiekėjas yra siūlomų prekių gamintojas arba prekių gamintojo išduotas dokumentas, patvirtinantis, kad tiekėjas yra oficialus prekių gamintojo atstovas, arba kitas lygiavertis dokumentas, patvirtinantis, kad tiekėjas yra oficialus gamintojo atstovas. |

**\* Pastabos:**

 1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

3.2. Jei bendrą pasiūlymą pateikia ūkio subjektų grupė, šių konkurso sąlygų 3.1.1 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2. punkte nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.

3.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.

3.4. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti , sudaryti sutartį).

3.5. Jei tiekėjas įsipareigojimams pagal sutartį ketina pasitelkti subtiekėjus (subrangovus), jis juos turi aiškiai nurodyti pasiūlyme ir pažymėti, kokios prekės, paslaugos ar darbai bus perduodami subtiekėjams (subrangovams) ir kokiai pirkimo daliai (dalis procentais) atlikti jie bus pasitelkiami. Jeigu subrangovų atliekamų darbų ar paslaugų apimtis viso projekto dalyje yra didesnė kaip 10 %, subrangovai turi atitikti konkurso sąlygų 3.1.1. - 3.1.2. punktuose numatytus reikalavimus ir tiekėjas turi pateikti šiuos kvalifikacijos reikalavimus įrodančius dokumentus kartu su teikiamu pasiūlymu.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas **el. Paštu paulius@vigidas.lt**, pasiūlymas turi būti pasirašytas tiekėjo arba jo įgalioto asmens saugiu elektroniniu parašu. Saugiu elektroniniu parašu nepasirašyti pasiūlymai bus atmetami.
   3. Tiekėjo pasiūlymas bei kita korespondencija pateikiama *lietuvių arba anglų kalba*.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas **el. paštu** [paulius@vigidas.lt](mailto:paulius@vigidas.lt).
   5. **Pasiūlymą sudaro tiekėjo el. paštu pateiktų dokumentų visuma**:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą prekių kiekį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymas turi būti pateiktas iki **2021 m. Kovo 8 d. 16:00 val.**(Lietuvos Respublikos laiku) **atsiuntus jį el. paštu, konkurso sąlygų 1.7. punkte nurodytu el. pašto adresu***.* Tiekėjo prašymu Pirkėjas nedelsdamas pateikia patvirtinimą el. paštu, kad tiekėjo pasiūlymas yra gautas, ir nurodo gavimo dieną, valandą ir minutę.
   10. Pirkėjas neatsako už el. pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nėra vertinami ir apie tai tiekėjas informuojamas el. paštu, kuriuo buvo siųsti dokumentai.
   11. Pasiūlymuose nurodoma prekių kaina pateikiama **eurais**, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekės kainą turi būti įskaityti visi mokesčiai ir visos tiekėjo išlaidos.
   12. Pasiūlymas turi galioti **ne trumpiau nei 60 dienų** nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša el. paštu visiems tiekėjams, kurie kreipėsi į pirkėją bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą el. paštu iki pasiūlymų pateikimo termino pabaigos.
2. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo el. paštu atsiųstą prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kurie į jį kreipėsi, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu elektroniniu paštu: [paulius@vigidas.lt](mailto:paulius@vigidas.lt) .
3. **PASIŪLYMŲ NAGRINĖJIMAS IR VERTINIMAS**
   1. Pasiūlymų vertinimo procedūra vyks **2021 m. kovo 8 d. 17 val. 00 min. (Lietuvos Respublikos laiku)**, dalyviams nedalyvaujant.
   2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
   3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   4. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos[[1]](#footnote-1);
   5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   6. Iškilus klausimams dėl pasiūlymų turinio ir Komisijai el. paštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti el. paštu papildomus paaiškinimus nekeisdami pasiūlymo esmės.
   7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo el. paštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant pasiūlymo kainos, paskelbtos posėdžio metu. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo el. paštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   9. Pasiūlymuose nurodytos kainos bus vertinamos **eurais be PVM**.
   10. Pirkėjo neatmesti pasiūlymai vertinami **pagal mažiausios kainos** **kriterijų.**
4. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas neatitiko minimalių kvalifikacijos reikalavimų, jei jie buvo taikomi;
      3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
5. **Derybos**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms*.*
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų prekių charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, el. paštu nurodys laiką, kada reikia atvykti į derybas.
   5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
6. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas (atsiųstas el. paštu) anksčiau.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.

9.3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.

* 1. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

1. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
   3. Vykdant pirkimo sutartį, esminės pirkimo sutarties sąlygos keičiamos nebus, jeigu:
      1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
      2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
      3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
      4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
   4. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.
   5. Pirkimo sutartis įsigalioja nuo jos pasirašymo dienos ir galioja kol Šalys sutaria ją nutraukti pirkimo sutartyje nustatytais atvejais arba kol sutarties galiojimas pasibaigia (visiškai įvykdomi įsipareigojimai), kitais Lietuvos Respublikos teisės aktuose nustatytais atvejais.
   6. Pirkimo sutartyje numatomos prekės priėmimas-perdavimas vykdomas pagal tiekėjo įrangos priėmimo – perdavimo pirkėjui aktą (aktus), kuriuos rengia tiekėjas ir pasirašo tiekėjas bei pirkėjas.
   7. Prekė turi būti pristatyta **per 4 mėn. nuo prekės pirkimo sutarties pasirašymo dienos**. Šis terminas gali būti pratęstas šalių rašytiniu susitarimu ne ilgesniam nei 30 kalendorinių dienų papildomam laikotarpiui.
   8. Pagrindinės atsiskaitymo sąlygos:
      1. Avansas – 30 (trisdešimt) procentų nuo sudarytos sutartės vertės sumokamas ne vėliau kaip per 15 dienų po pirkimo sutarties pasirašymo dienos;
      2. Tarpinis mokėjimas 30 (trisdešimt) procentų nuo sudarytos sutarties vertės sumokamas ne vėliau kaip per 15 dienų nuo prekių pristatymo.
      3. 40 (keturriasdešimt) procentų nuo sudarytos sutarties vertės sumokama po perdavimo - priėmimo akto pasirašymo bei gavus PVM sąskaitą -faktūrą, per 2 (dvi) darbo dienas nuo paramos lėšų gavimo į Pirkėjo/projekto sąskaitą dienos, bet ne vėliau kaip per 15 (penkiolika) kalendorinių dienų nuo tiekėjo PVM sąskaitų-faktūrų gavimo dienos.

10.9 Už pirkimo sutartyje prisiimtų įsipareigojimų nevykdymą laiku Tiekėjas ir/arba Pirkėjas privalės sumokėti 0,03 proc. pirkimo sutarties vertės delspinigius už kiekvieną pradelstą dieną.

10.10 Tiekėjas privalo užtikrinti nenutrūkstamą įrangos garantinį aptarnavimą jos galiojimo laikotarpiu. Gavus pranešimą iš Pirkėjo apie įrangos techninį gedimą el. paštu ar telefonu, Tiekėjo atsakingų asmenų reakcijos laikas turi būti ne ilgesnis, kaip 72 valandos nuo pateiktos Pirkėjo užklausos. Atvykimas į vietą, garantinis aptarnavimas turi užtrukti ne ilgiau kaip 72 valandas. Laikas (valandomis) skaičiuojamas nuo Tiekėjo informavimo įrangos gedimo atveju momento apie įrangos remonto ir kt. poreikį.

1. **Baigiamosios nuostatos**
   1. Tiekėjams pasiūlymų rengimo ir dalyvavimo konkurseišlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja el. paštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiama.

12. PRIEDAI

* 1. Techninė specifikacija (priedas Nr. 1);
  2. Pasiūlymo forma (priedas Nr. 2);
  3. Minimalių kvalifikacijos reikalavimų atitikties deklaracija (priedas Nr. 3);
  4. Tiekėjo deklaracija (priedas Nr. 4).

Priedas Nr. 1



**Techninė specifikacija**

**Pirkimo objektas: biokuro katilo įranga**

Jei apibūdinant pirkimo objektą yra nurodytas konkretus modelis ar šaltinis, konkretus procesas arba prekės ženklas, patentas, tipai, konkreti kilmė ar gamyba, laikyti, kad pirkėjas šį nurodymą pateikia įrašant žodžius „arba lygiavertis“.

1. **Bendra informacija**

**Pirkimo objektas: biokuro katilas su priklausiniais**

|  |  |
| --- | --- |
| Katilo tipas | Vandens šildymo, judamo ardyno su dūmų recirkuliacijos sistema arba lygiavertis |
| Katilo nominali šiluminė galia | ≥1,5MW |
| Darbinis slėgis | 5 - 6 bar |
| Katilo darbinė vandens temperatūra | 60-110 oC |
| Darbinė pakuros temperatūra | 700 – 1000 oC |
| Naudingo veiksmo koeficientas | ≥88 % be ekonomaizerio |
| Katilo apkrovimo diapazonas | 30 – 100 % |
| Kietosios dalelės (sausi dūmai, 6% O2) | ≤ 50 mg/Nm³ naudojant filtravimo įrangą |
| Kuras | Medienos pjuvenos arba skiedros arba biokuro mišiniai (pjuvenos, žievė, smulkios medžių šakelės (iki 5 cm ilgo), pjuvenos <15%, atitinkanti ne mažesnę nei SM2 biokuro specifikaciją |
| Kuro drėgnumas | 8- 25% |
| Tarpinė talpa | ≥ 1,5 m3 |
| Kuro sandėlys | Lieka esamas, prisijungimas prie esamos kuro sistemos |
| Kuro padavimas į katilą | Dviem sraigtas arba hidrauliniu įstūmimu |
| Kuro peleningumas sausos kuro masės | ≤ 3 % |
| Konstrukcija | Katilo konstrukcija – vertikalaus arba horizontalaus būgno, dūmavamzdinio tipo, horizontalių arba vertikalių vamzdžių plieninis pilnai hermetizuotas, dirbantis be oro prisiurbimo, montuojamas ant pakuros. |
| Temperatūriniai reikalavimai | Visam katilo darbo diapazone, išeinančių dūmų temperatūra už katilo neturi būti didesnė kaip 180°C, kai išeinančio iš katilo vandens temperatūra 100 °C.  Katilo termoizoliacijos sluoksnis turi užtikrinti katilo išorinio paviršiaus temperatūrą ne aukštesnę kaip 45ºC. |
| Reikalavimai kaitrinių paviršių valymui | Katile turi būti numatytas kaitrinių vamzdžių išorinių paviršių automatinis valymas (pneumo impulsinis), kuris turi užtikrinti vandens šildymo katilo darbą 1,5 MW galia ne mažiau 4000 valandų katilui dirbant 70 –100 ºC temperatūriniu režimu ir neviršijant 180 ºC išeinančių dūmų temperatūros.  Katilas turi turėti pilnai atidaromas duris išvalymui bei remonto patogumui užtikrinti iš abiejų katilo pusių. |
| Katilas su pakura | Biokuro deginimo pakura – judančio ardyno tipo, dirbanti dujų generacijos principu.  Pakuros ardynas turi būti suskirstytas į ne mažiau kaip 4 zonas su atskirai valdomomis pavaromis.  Pakuros karkasas turi būti ištisai hermetiškas ir turi turėti matavimams, stebėjimui, davikliams ir pan. reikalingas movas. |
|  | Pakura ardyno pagalba turi užtikrinti pilnai automatizuotą biokuro transportavimą kūrykloje, kad biokuras būtų gerai sumaišytas ir pilnai sudegtų, bei būtų pašalintas iš kūryklos į pelenų išstūmimo kanalą. Taip pat katilo pakuros ardynas turi turėti kiekvienos ardyno eilės nepriklausomą vienas nuo kito, judinamų motoreduktorių pavarų, arba hidrocilindrų pagalba mechanizmus. Didžiausias leistinas katilo pakuros ardyno šiluminis įtempimas 380 kW/m². |
|  | Katilo kūryklos konstrukcija turi būti nemažiau kaip 1 degimo kameros atskirtų viena nuo kitos karščiui atsparaus betono mūro arka. |
|  | Katilo konvektyvinės dalies konstrukcijoje turi būti numatyti turbuliatoriai montuojami dūmavamzdžiuose gerinantys šilumos atidavimą į vandenį iš išeinančių iš katilo degimo kamerų dūmų srauto. Turbuliatoriai dūmavamzdžiuose turi nesudaryti papildomo oro srauto pasipriešinimo veikiant suspausto oro valymo įrenginiui sumontuoto ant katilo priekinių šilumokaičio durų |
|  | Siekiant palengvinti katilo eksploataciją bei prailginti laiko tarpą tarp periodinių katilo valymų, reikalinga įrengti konvektyvinės dalies dūmavamzdžių valymo suspaustu oru impulsinį įrenginį sumontuota ant šilumokaičio durų. Sistema turi būti sukonstruota taip kad suspaustas oras išėjęs iš įmpulsinio valymo resyverių vožtuvų būtu paduodamas tiksliai į kiekvieno katilo dūvamzdžio centrą taip padidinat valymo efektyvumą. Pakuros duryse turi būti sumontuota apžiūros akutė, kuri irgi turi būti valoma suspausto oro pagalba. |
|  | Katilo degimo procesas turi būti pilnai automatizuotas galintis automatiškai reguliuoti katilo darbą priklausomai nuo nustatytos vandens temperatūros bei vykdyti proceso korekcijas pagal O2 koncentraciją degimo produktuose. |
|  | Valdymo sistema Omron, Siemens, Unitronics arba lygiavertė, turi automatiškai reguliuoti:   * degimo procesą priklausomai nuo nustatytos vandens temperatūros bei vykdyti korekciją pagal O2 kiekį dūmuose; * trauką kūrykloje; * palaikyti reikiamą vandens temperatūrą į katilą; * realiu laiku keisti katilo darbo parametrus; * valdyti katilą nuotoliniu būdu per internetą. |
|  | Katilo valdymo sistema turi užtikrinti stabilų ir patikimą reguliavimą visame apkrovimų diapazone 30 – 100 proc. ir katilo stabdymą suveikus numatytoms apsaugoms.  Katilo moduliacija negali būti vykdoma pakopiniu būdu, o turi būti realizuota realiu laiku. |
|  | Pelenų šalinimas iš pakuros turi būti pilnai automatizuotas dviejų atskirų sraigtinių konvejerių ir judamo žertuvo po ardynu pagalba. Žertuvai turi būti valdomi judinimo pneumatinė arba hidrauline pavara. |
|  | Pagrindinis pelenų šalinimas iš katilo privalo vykti mažiausiai dviejų atskirų sraigtinių konvejerių pagalba sumontuotų į stačiakampius kanalus. Pelenai prabyrėję per ardyną kurie yra pašalinami iš pirminio oro zonų judančio žertuvo ir išstumiami sraigto pagalba į atskirą pelenų šalinimo kanalą. Iš pakuros pašalinti pelenai sukaupiami į šalia katilo esantį ne mažiau kai 200 l talpos pelenų bunkerį.  Pelenų šalinimas iš multiciklono ir rankovinio filtro į nuimamas talpas. |
|  | Vandens šildymo katilas turi būti pritaikytas patogiai jį užkurti nuotoliniu būdu. |
|  | Tarnavimo laikas – ne mažiau 15 m. |
| Katilo pakuros ardeliai | Špyžiniai su nemažiau kaip 25-27% chromo, kurių sumontavimo konstrukcija aušinama vandeniu. |
| Multiciklonas | Ne mažiau 12 baterinių elementų |
| Ekonomaizeris | Pagal katilo galią, su pneumo impulsiniu valymu, sauso tipo. |
| Rankovinis arba elektrostatinis filtras | Statomas lauke, iki -20̊ C, su pneumo impulsiniu prašaudymu, arba mechaniniu kietųjų dalelių nupurtymu, automatiniu dozatoriumi kalkėmis ir automatiniu pelenų šalinimu, apėjimo sistema, šildytuvu, valdymo pultu, dūmų darbo temperatūra 120-2500C, su parapetu ir užlipimo kopėčiomis aptarnavimui. |
| Dūmsiurbis, dūmtakiai | Pagal projektinius sprendinius |
|  | Dūmtakiai, multiciklonas, dūmsiurbis turi būti izoliuoti, apskardinti. |
| Kaminas | Naudojamas esamas |
| Avarinis generatorius | Reikia numatyti avariniam katilinės gesinimui |
| Suspausto oro sistema | Reikia numatyti |
| Kuro tiekimo sistemos valdymo sistema | Numatyti naują |
| Hidraulinė sistema | Numatyti reikalingus siurblius reikiamos galios, armatūrą, išsiplėtimo indus, vandens paruošimą, purvo gaudytuvą, pamaišymo vožtuvą, ir kt. reikiamą įrangą užtikrinančia katilinės darbą be nuolatinio aptarnaujančio personalo |
| Katilinės projektas | Pagal reikalingas apimtis: bendroji dalis, šilumos gamyba bei transformavimas, automatikos dalis, elektrotechnikos dalis. |
|  | Projektą suderinti su interesuotomis tarnybomis vykdymui bei projekto priežiūra, pridavimas Valstybinei Energetikos Reguliavimo Tarnybai (jei reikia). |

Priedas Nr. 2



**PASIŪLYMO FORMA**

**PASIŪLYMAS**

**DĖL /***pirkimo pavadinimas*/

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. *konkurso / derybų* skelbime/kvietime el. paštu *nurodyti datą;*
2. *konkurso / derybų* sąlygose;
3. pirkimo dokumentų prieduose.

Mes siūlome šias *prekes / paslaugas / darbus*:

| **Eil. Nr.** | **Prekių/**  **paslaugų/darbų pavadinimas** | **Kiekis** | **Mato vnt.** | **Vieneto kaina,**  **Eur (be PVM)** | **Vieneto kaina, Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| **1[[2]](#footnote-2)** | **2** | **3** | **4** | **5** | **6** | **7** | **8** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  | IŠ VISO (bendra pasiūlymo kaina) | | | |  |  |

Siūlomos *prekės / paslaugos / darbai* visiškai atitinka pirkimo dokumentuose nurodytus reikalavimus ir jų savybės tokios:

|  |  |  |  |
| --- | --- | --- | --- |
| Ei;.nr. | Funkcijų ir/ar techninių reikalavimų (rodiklių) pavadinimas (apibūdinimas) kaip nurodyta konkurso sąlygų 1 priede | Techniniai reikalavimai, rodikliai (kaip nurodyta konkurso sąlygų 1 priede) | Siūlomos įrangos atitiktis techniniams reikalavimams, rodiklių reikšmės *(pildo tiekėjas)* |
| Prekės: | | | |
| 1 | Katilo tipas | Atitinka 1 priede nurodytus reikalavimus |  |
| 2 | Katilo nominali šiluminė galia | Atitinka 1 priede nurodytus reikalavimus |  |
| 3 | Darbinis slėgis | Atitinka 1 priede nurodytus reikalavimus |  |
| 4 | Katilo darbinė vandens temperatūra | Atitinka 1 priede nurodytus reikalavimus |  |
| 5 | Darbinė pakuros temperatūra | Atitinka 1 priede nurodytus reikalavimus |  |
| 6 | Naudingo veiksmo koeficientas | Atitinka 1 priede nurodytus reikalavimus |  |
| 7 | Katilo apkrovimo diapazonas | Atitinka 1 priede nurodytus reikalavimus |  |
| 8 | Kietosios dalelės (sausi dūmai, 6% O2) | Atitinka 1 priede nurodytus reikalavimus |  |
| 9 | Kuras | Atitinka 1 priede nurodytus reikalavimus |  |
| 10 | Kuro drėgnumas | Atitinka 1 priede nurodytus reikalavimus |  |
| 11 | Tarpinė talpa | Atitinka 1 priede nurodytus reikalavimus |  |
| 12 | Kuro sandėlys | Atitinka 1 priede nurodytus reikalavimus |  |
| 13 | Kuro padavimas į katilą | Atitinka 1 priede nurodytus reikalavimus |  |
| 14 | Kuro peleningumas sausos kuro masės | Atitinka 1 priede nurodytus reikalavimus |  |
| 15 | Konstrukcija | Atitinka 1 priede nurodytus reikalavimus |  |
| 16 | Temperatūriniai reikalavimai | Atitinka 1 priede nurodytus reikalavimus |  |
| 17 | Reikalavimai kaitrinių paviršių valymui | Atitinka 1 priede nurodytus reikalavimus |  |
| 18 | Katilas su pakura | Atitinka 1 priede nurodytus reikalavimus |  |
| 19 | Katilo pakuros ardeliai | Atitinka 1 priede nurodytus reikalavimus |  |
| 20 | Multiciklonas | Atitinka 1 priede nurodytus reikalavimus |  |
| 21 | Ekonomaizeris | Atitinka 1 priede nurodytus reikalavimus |  |
| 22 | Rankovinis arba elektrostatinis filtras | Atitinka 1 priede nurodytus reikalavimus |  |
| 23 | Dūmsiurbis, dūmtakiai | Atitinka 1 priede nurodytus reikalavimus |  |
| 24 | Kaminas | Atitinka 1 priede nurodytus reikalavimus |  |
| 25 | Avarinis generatorius | Atitinka 1 priede nurodytus reikalavimus |  |
| 26 | Suspausto oro sistema | Atitinka 1 priede nurodytus reikalavimus |  |
| 27 | Kuro tiekimo sistemos valdymo sistema | Atitinka 1 priede nurodytus reikalavimus |  |
| 28 | Hidraulinė sistema | Atitinka 1 priede nurodytus reikalavimus |  |
| Paslaugos: | | | |
| 29 | Katilinės projektas | Atitinka 1 priede nurodytus reikalavimus |  |

| **Eil.Nr.** | ***Prekių / paslaugų / darbų* techniniai rodikliai** | **Rodiklių reikšmės** |
| --- | --- | --- |
| **1[[3]](#footnote-3)** | **2** | **3** |
|  |  |  |
|  |  |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| EEil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

Priedas Nr. 3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tiekėjo pavadinimas, kodas, kontaktinė informacija)*

**MINIMALIŲ KVALIFIKACIJOS REIKALAVIMŲ ATITIKTIES DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |  |  |  |
| --- | --- | --- | --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | |
| *(tiekėjo vadovo ar jo įgalioto asmens pareigų pavadinimas, vardas ir pavardė)* | | | |
| tvirtinu, kad mano vadovaujamo (-os) (atstovaujamo (-os)) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | |
| *(tiekėjo pavadinimas)* | | | |
| dalyvaujančio (-ios) UAB „Šiaulių Vyturys“ organizuojamame konkurse **biokuru kūrenamui katilui** įsigyti, paskelbtame 2021 m. vasario 26 d. Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), kvalifikacijos duomenys yra tokie *(tiekėjas nurodo atitikimą nurodytiems kvalifikacijos reikalavimams pažymėdamas stulpeliuose „Taip“ arba „Ne“):* | | | |
|  | | | |
| Eil. Nr. | | Bendrieji tiekėjų kvalifikacijos reikalavimai: | Taip | Ne | |
| 1. | | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. |  |  | |
| 2. | | Tiekėjas vykdomą veiklą įregistravęs teisės aktų nustatyta tvarka |  |  | |

Man žinoma, kad, jeigu nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

|  |  |  |  |  |
| --- | --- | --- | --- | --- |
|  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |

A.V.

Priedas Nr. 4

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tiekėjo pavadinimas, kodas, kontaktinė informacija)*

**TIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |
| --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(tiekėjo vadovo ar jo įgalioto asmens pareigų pavadinimas, vardas ir pavardė)* |
| tvirtinu, kad mano vadovaujamas (-a) (atstovaujamas (-a)) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(tiekėjo pavadinimas)* |
| dalyvaujančio (-ios) UAB „Šiaulių Vyturys“ organizuojamame konkurse **biokuru kūrenamui katilui** įsigyti, paskelbtame 2021 m. vasario 26 d. Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), per paskutinius 3 metus arba per laiką nuo įregistravimo dienos (jeigu veiklą vykdė mažiau nei 3 metus) turi būti įvykdęs ne mažiau kaip 1 (vieną) ne mažesnės, kaip 0,95 MW galios biokuro katilo diegimo sutartį, kurios vertė **ne mažesnė kaip 0,5 pasiūlymo vertės be PVM**.: |

|  |  |  |  |  |
| --- | --- | --- | --- | --- |
|  | *Metai* | *Užsakovas (įmonės pavadinimas)* | *Kontaktiniai duomenys (asmuo ir telefonas)* | *Sutarties vertė, Eur be PVM* |
| 1. |  |  |  |  |
| 2. |  |  |  |  |
| 3. |  |  |  |  |

Man žinoma, kad, jeigu nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

|  |  |  |  |  |
| --- | --- | --- | --- | --- |
|  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |

A.V.

1. neįprastai maža kaina suprantama taip, kaip tai paaiškinta Viešųjų pirkimų tarnybos gairėse „Neįprastai mažos pasiūlytos kainos ar sąnaudų nustatymas ir pagrindimas“. [↑](#footnote-ref-1)
2. Lentelės 1– 4 stulpelius užpildo pirkėjas [↑](#footnote-ref-2)
3. Lentelės 1 – 2 stulpelius užpildo pirkėjas [↑](#footnote-ref-3)